PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

NR.2.772/17.01.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul scriere, implementare și monitorizare proiecte și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre pentru modificarea Hotărârii Consiliului Local nr. 283/19.12.2019

Proiectul cu titlul „Modernizarea infrastructură educaţională Grădiniţa nr. 7” se află în implementare conform contractului de finanţare nr. 4289/16.05.2019 în cadrul Programului Operaţional Regional 2014-2020, Axa Prioritară 4, Obiectivul specific 4.4.

Obiectivul general al proiectului este îmbunătăţirea calităţii infrastructurii de educaţie preşcolară şi a dotării grădiniţelor, pentru asigurarea unui proces educaţional de nivel european şi a creşterii participării populaţiei şcolare la procesul educaţional în municipiul Satu Mare.

Având în vedere faptul că cererea de finanțare a proiectului a fost scrisă în anul 2018, iar valoarea dotărilor aferente proiectului au crescut de mai multe ori în această perioadă, a fost necesară efectuarea unui studiu de piață pentru determinarea valorii actuale a produselor aflate în lista de dotări. În urma studiului de piață au rezultat alte sume ce impun actualizarea Devizului general al acestei investiţii la capitolul Dotări.

Bugetul total al proiectului este în valoare de 4.596.518,79 lei inclusiv TVA din care valoarea eligibilă este de 3.648.790,28 lei iar valoarea neeligibilă este de 947.728,51 lei (valoare modificată ca urmare a unor situații neprevăzute). Contribuţia proprie este de 2% din valoarea totală eligibilă aferentă Municipiului Satu Mare, adică 72.975,81 lei.

Sumele vor fi asigurate în Secţiunea de dezvoltare a bugetului local la Capitolul 65 Învăţământ, Titlul 58 Proiecte cu finanţare din fonduri externe nerambursabile aferente cadrului financiar 2014-2020 urmând a fi recuperate în baza cererilor de rambursare/plată întocmite de către Primăria Municipiului Satu Mare..

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Şef serviciu

Ec. Ursu Lucia Dr. Sveda Andrea